CELEX: 32022R0259
Language: da
Date: 2022-02-23 00:00:00
Title: Rådets forordning (EU) 2022/259 af 23. februar 2022 om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

23.2.2022   
               
               
                  DA
               
               
                  Den Europæiske Unions Tidende
               
               
                  LI 42/1
               
            
         RÅDETS FORORDNING (EU) 2022/259
         af 23. februar 2022
         om ændring af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2014/145/FUSP af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (2) giver virkning til restriktive foranstaltninger, der er fastsat ved afgørelse 2014/145/FUSP.
                  
               
                     (2)
                  
                  
                     Den 23. februar 2022 vedtog Rådet afgørelse 2022/265 om ændring af afgørelse 2014/145/FUSP, hvorved der indføres en undtagelsesordning for visse operatører, der er omfattet af indefrysningen af aktiver og forbuddet mod at stille pengemidler og økonomiske ressourcer til rådighed for dem.
                  
               
                     (3)
                  
                  
                     Disse foranstaltninger hører under anvendelsesområdet for traktaten, og det er derfor nødvendigt at indføre lovgivning på EU-plan for at gennemføre dem, navnlig for at sikre, at alle medlemsstaterne anvender dem på samme måde.
                  
               
                     (4)
                  
                  
                     Rådets forordning (EF) nr. 269/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I Rådets forordning (EU) nr. 269/2014 foretages følgende ændring:
            Følgende artikel indsættes efter artikel 6a:
            
               
                  "Artikel 6b
                  
                     1.   Uanset stk. 1 og 2 kan en medlemsstats kompetente myndigheder tillade, at visse indefrosne pengemidler eller økonomiske ressourcer, der tilhører de enheder, der er opført under nummer 53, 54 og 55 i bilag I, frigives, eller at visse pengemidler eller økonomiske ressourcer stilles til rådighed for disse enheder på vilkår, som de kompetente myndigheder skønner hensigtsmæssige, og efter at have konstateret, at sådanne pengemidler eller økonomiske ressourcer er nødvendige for, at transaktioner, kontrakter eller andre aftaler, herunder korrespondentbankforbindelser, der er indgået med disse enheder før den 24. august 2022, kan bringes til ophør senest den 23. februar 2022."
                  
               
            
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EUT L 78 af 17.3.2014, s. 16.
         
            (2)  Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT L 78 af 17.3.2014, s. 6).